Sandi Schultz (gebore in 1964) is ŉ Suid-Afrikaanse aktrise, gebore in Johannesburg en het drama studeer aan die Universiteit van Kaapstad. Schultz se hoogtepunte van haar loopbaan as aktrise sluit die rol van Magenta in, in die Suid-Afrikaanse produksie van The Rocky Horror Show, Dorothy in The Wizard of Oz en Hermia in Midsummer Night’s Dream. Op televisie het Schultz as ŉ kontiniteitsaanbieder by M-Net gewerk vir ŉ paar jaar en het ook verskeie programme op SABC 2 aangebied, wanneer sy nie besig was met ŉ filmopname of ŉ teaterproduksie nie. Tydens haar 12 jaarlange verblyf in Los Angeles het sy onder andere rolle in televisiereekse soos NYPD Blue en City Angels gekry. Met haar terugkoms na Suid-Afrika in 2005 het sy die rol van Dr. Jennifer Adams in die kykNET-reeks, Binnelanders, gekry. Sedert 2013 doen sy vryskut werk vir film en televisie waarvan sy rolle vertolk het van Dez in While You Werenot Looking, Jamalia in Einfach Rosa: Wolken über Kapstadt en Maggie in die komediereeks, Hotel.